
Sülysáp Város Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: S/161-10/2016
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2016. január 12.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: Hirdetmény (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. január 21-én tartandó munkaterv szerinti ülésére

9. napirendhez

Tárgy: Sülysáp, Szent István tér 17/C. szám alatti irodaépület hasznosítása
Tisztelt Képviselő-testület!
A Képviselő-testület 121/2015. (VIII. 13.) ÖKT határozatával pályázatot írt ki a Sülysáp, Szent István tér 17/C. szám, 3857/4 hrsz. alatti 143,63 m2 alapterületű irodaépület hasznosítására. Az ajánlható minimális bérleti díj összegét 150 000 Ft-ban határozta meg. 
A pályázat lebonyolításának idejére, 2016. január 31-ig határozott idejű bérleti szerződést kötöttünk a birtokban levő bérlővel, az Axonit Kft.-vel (székhelye: 2241 Sülysáp Kiskókai utca 1/C., képviselője: Horváth László) 60.000 Ft/hó bérleti díj + rezsi ellenében.

Sajnálatos módon a hirdetményre a megadott határidőig, 2015. november 30. napjáig nem érkezett pályázat, ezért – amennyiben a Képviselő-testület ezirányú szándéka még fennáll – dönteni szükséges az új pályázat kiírásáról. 
Az eredménytelenségre tekintettel az új minimumdíjat a mostani bérlő által fizetett 60.000 Ft/hó + rezsi mértékben javasolom meghatározni.
Másrészről javasolom a fennálló bérleti szerződés meghosszabbítását az újabb pályázat lebonyolításáig.
Kérem az előterjesztés szíves megtárgyalását, és döntésük meghozatalát.

…/2016. (I. 21.) ÖKT határozati javaslat

Sülysáp Város Önkormányzatának Képviselő-testülete a 10/2011. (IV. 20.) önkormányzati rendelet 34. § (1) bekezdése alapján 

1./ Pályázatot ír ki a Sülysáp, Szent István tér 17/C. szám (3857/4 hrsz.) alatti irodaépület bérletére, a fizetendő legkisebb bérleti díj mértékét 60.000 Ft/hó + rezsi összegben állapítja meg.
2./ Az ingatlanra vonatkozóan az Axonit Kft.-vel (székhelye: 2241 Sülysáp Kiskókai utca 1/C.) fennálló bérleti szerződés hatályát a pályázat lebonyolításának idejére, 2016. április 30-ig meghosszabbítja.
3./ Felkéri és felhatalmazza a polgármestert és a jegyzőt a szükséges intézkedések megtételére.





Határidő: 2016. január 31.
Felelős: polgármester
Sülysáp, 2016. január 12.

Horinka László s.k.

Polgármester
MELLÉKLET

Pályázati hirdetmény

Sülysáp Város Önkormányzata tulajdonában álló nem lakás céljáró szolgáló irodaépület bérbeadására

Sülysáp Város Önkormányzatának Képviselő-testülete az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet alapján pályázatot hirdet a tulajdonában lévő Sülysáp, 3857/4 hrsz.-ú természetben a 2241 Sülysáp, Szent István tér 17/C. szám alatt található IRODAHÁZ bérletére.

Ingatlan adatai:

	Telek területe:

	361 m2

	Épület hasznos alapterülete:
	143,63 m2

	Helyiségek:
	pinceszinten: kazánhelyiség, salaktároló, tüzelőtároló, raktár; földszinten: szélfogó, kiállító-terem, tárgyaló, bár, kirakatszekrény, wc - kézmosó, mosdó-zuhanyzó, irattár, pénztár; galérián: wc, kézmosó, iroda

	Komfortfokozat:
	összkomfortos /víz, gáz, csatorna, elektromos áram/

	Fűtés:
	radiátoros etázsfűtés, gázkazán

	Állapota:
	jó műszaki állapot

	Megtekintés:
	Az ingatlan a 29/635-446 telefonszámon előre egyeztetett időpontban megtekinthető.


Pályázati feltételek:

	Bérlet időtartama, díja:
	A bérlet időtartama 2016. május 1. napjától számított 5 év, mely meghosszabbítható. A felajánlható bérleti díj legkisebb összege 60.000 Ft/hó + rezsi.

	Pályázni jogosultak köre:
	A pályázati eljárás során pályázatot nyújthat be természetes személy és a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezet.

	A pályázati ajánlat kötelező tartalma:


	· pályázó neve, címe, egyéb elérhetősége (telefonszám, e-mailcím stb.),

· ajánlott havi bérleti díj összege (rezsi nélkül),

· a bérlet céljának, az ingatlan tervezett hasznosításának leírása, 

· a pályázó nyilatkozata arról, hogy a pályázati feltételeket elfogadja, és személyes adatainak a pályázat elbírálása érdekében történő kezeléséhez hozzájárul.

	A pályázati ajánlat benyújtásának módja, helye és időpontja:
	A pályázatot 2016. március 11. 12.00-ig zárt borítékban kell eljuttatni a Sülysápi Polgármesteri Hivatalba (2241 Sülysáp, Szent István tér 1.) A borítékon az ”Irodaház bérlet” jeligét fel kell tüntetni.


A pályázat elbírálása során csak annak a pályázónak a pályázata vehető figyelembe, aki ajánlatát az előírt időben és tartalommal benyújtotta. Az ettől eltérően benyújtott pályázat érvénytelen.

A pályázatokról az illetékes bizottság javaslata alapján a Képviselő-testület dönt 2016. március 21. napjáig.

A bérleti szerződést a Bérbeadó azzal a pályázóval köti meg, aki a pályázati feltételeknek megfelelt és összességében a legelőnyösebb ajánlatot tette. A pályázat kiírója a benyújtott pályázat tartalma (ajánlott bérleti díj és tervezett hasznosítás) alapján dönt a nyertes pályázóról, az ajánlatokat szabadon mérlegeli.

A jelen pályázati felhívásban nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, valamint az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendeletben foglaltak az irányadók.

A pályázat kiírója fenntartja a jogát a pályázat eredménytelenné nyilvánítására.

